Песма сирочета
У мукама болник лежи,
Са ока му суза лева.
Љуба плаче — сестра јеца,
А чедо му песму пева.

Са очију усанулих
Самртнички поглед сева;
Гледа љубу, сеју — чедо,
Али оно само пева.

Зборио би — ал’ не може.
Уста дрхћу — мучи — зева.
Ропац дође — грчи тело;
А сироче јоште пева.

И ено га!. Оде Богу,
Да вечитим санком снева,
Али чедо јоште не зна —
Оно лутку песму пева.

Зајечар

Извор 
1895. Босанска вила, лист за забаву, поуку и књижевност. Година десета, број 14, стр. 210.

Љубица Поповић